gl gl gl en gl gl ja en ca gl en gl en ru en gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl gl en gl gl gl gl gl gl gl gl gl gl es gl en es eo gl en en gl pt en gl pt gl gl gl gl gl pt es gl gl gl gl fr en gl ceb en gl ca gl gl gl gl gl en pt ca gl gl
A Unión Europea acepta a singularidade ibérica para lidar co prezo da luz - G24
España e Portugal poderán adoptar medidas específicas para frear a suba da factura eléctrica pola súa condición de "illa enerxética"
Os xefes de Estado e de Goberno comunitarios recoñeceron tras case dez horas de negociacións a dificultade de España e Portugal para facer fronte aos elevados prezos da enerxía e finalmente aceptaron que a Península Ibérica se poida beneficiar dun "trato especial" na súa resposta.
Os Vinte e sete atenderon deste xeito unha das principais demandas que o presidente do Goberno español levou á cita na capital europea nunha xornada dedicada exclusivamente a atopar unha saída común á escalada dos prezos da electricidade.
Pedro Sánchez e o seu homólogo portugués, António Costa, fixeran fronte común días antes de desprazárense a Bruxelas para sacar un resultado satisfactorio no cumio. Ambos os dous países chegaban en sintonía con socios como Grecia ou Francia, pero tamén co duro labor de convencer a Alemaña ou os Países Baixos.
O presidente español valorou o acordo na conferencia de prensa que ofreceu ao termo do encontro europeo de Bruxelas, xunto ao primeiro ministro portugués, António Costa, para simbolizar a unidade de criterio nas súas demandas.
A proposta, aceptada malia as reticencias iniciais, permítelles a ambos os dous países da Península Ibérica adoptar medidas específicas para frear a suba da factura eléctrica pola súa condición de "illa enerxética", co convencemento de que non prexudican o resto de Estados membros.
O comisario Reynders urxe a renovar o Poder Xudicial e despois negociar a reforma do modelo de elección
O comisario europeo de Xustiza urxe aos partidos a renovar xa o CXPX
O Eixo Atlántico di que o proxecto do AVE Lisboa - Vigo precisa da colaboración do Goberno e da Xunta
A UE avisa dunha resposta "forte" polas fugas no Nord Stream por "acto deliberado"
Contido con Xeográficas España .
Facenda mellora a subida salarial aos funcionarios ata un 7,5 % en 3 anos
Junts convoca unha consulta coa militancia para decidir se continúa no goberno de Cataluña.
O comisario Reynders urxe a renovar o Poder Xudicial e despois negociar a reforma do modelo de elección
Segue adiante a despenalización do delito de inxurias á Coroa
Síguenos en redes sociais
Aviso legal e Política de Privacidade